b'\n_START_ARTICLE_\nNogometni klub Celje\n_START_SECTION_\nZa\xc4\x8detki organiziranega nogometa na Celjskem\n_START_PARAGRAPH_\nZgodovina organiziranega igranja nogometa v Celju sega v za\xc4\x8detek 20. stoletja. Pred prvo svetovno vojno je v mestu deloval nem\xc5\xa1ki atletski klub SK Cillier SV, ustanovljen leta 1906. Klub, ki je imel prostore in igri\xc5\xa1\xc4\x8de na Skalni kleti, je mo\xc4\x8dno prispeval k popularizaciji nogometa na Celjskem. Po razpadu Avstro-Ogrske je bil 28. decembra 1919 formalno ustanovljen I. SSK Celje (I. slovenski \xc5\xa0portni klub Celje). Klub je uredil svoje igri\xc5\xa1\xc4\x8de na Glaziji ob Ljubljanski cesti. Prvo uradno tekmo so odigrali z ljubljansko Ilirijo. V letih do 2. svetovne vojne je klub igral v razli\xc4\x8dnih liga\xc5\xa1kih tekmovanjih in v prvenstvu, igranem na obmo\xc4\x8dju Dravske banovine. Poleg 1. SSK so v Celju obstajali \xc5\xa1e \xc5\xa0portni klub Mars, kasneje preimenovan v \xc5\xa0portno dru\xc5\xa1tvo Olimp, Jugoslavija Celje, Redstar, Slavija in Svoboda.\n_START_SECTION_\nPovojna leta\n_START_PARAGRAPH_\nPo koncu druge svetovne vojne, med katero so bili slovenski klubi razpu\xc5\xa1\xc4\x8deni, sta bila ustanovljena Fizkulturno dru\xc5\xa1tvo Celje in \xc5\xa0portno dru\xc5\xa1tvo Olimp. Dru\xc5\xa1tvi sta se jeseni sta se dru\xc5\xa1tvi zdru\xc5\xbeili v Nogometni klub Kladivar. Zdru\xc5\xbeena ekipa je v republi\xc5\xa1ki nogometni ligi zasedla tretje mesto. Najve\xc4\x8dji uspeh pred osamosvojitvijo je klub dosegel v sezoni 1963\xe2\x80\x9364, ko je osvojil tako republi\xc5\xa1ko ligo, kot republi\xc5\xa1ki pokal. Po dveh kvalifikacijskih tekmah proti Karlovcu si je zagotovil nastop v drugi zvezni jugoslovanski ligi - zahod. V zvezni ligi je klub igral dve sezoni, nato pa so sledila leta povpre\xc4\x8dnih rezultatov v republi\xc5\xa1ki nogometni ligi. Leta 1967 se je klub zdru\xc5\xbeil z \xc5\xbdelezni\xc4\x8darjem (\xc5\xbdelezni\xc4\x8darski nogometni klub Celje, ustanovljen leta 1952). Zdru\xc5\xbeeni klub je igral v republi\xc5\xa1ki ligi do sezone 1978\xe2\x80\x9379, ko je izpadel v obmo\xc4\x8dno ligo. Ni\xc5\xbejeliga\xc5\xa1ka agonija je trajala vse do sezone 1990\xe2\x80\x9391, ko se je klub (takrat s sponzorskim imenom NK Ingrad - Kladivar Celje) vrnil v republi\xc5\xa1ko ligo.\n_START_SECTION_\nVzpon po osamosvojitvi\n_START_PARAGRAPH_\nZ osamosvojitvijo Slovenije je bila oblikovana nova prva slovenska nogometna liga, v kateri od vsega za\xc4\x8detka igra tudi celjski klub. S prihodom Darka Klari\xc4\x8da in zasebnega kapitala v klub leta 1992 je bil klub dele\xc5\xbeen \xc5\xa1tevilnih sprememb, med drugim tudi spremembe imena v NK Publikum. \xc5\xbde v drugi sezoni se je klub pod vodstvom Janeza Zavrla uvrstil v finale pokala, kjer pa je bila bolj\xc5\xa1a ljubljanska Olimpija. Z uvrstitvijo v finale so si prvi\xc4\x8d zagotovili igranje v evropskih pokalih. V sezoni 1993\xe2\x80\x9394 so igrali v predkrogu Pokala pokalnih zmagovalcev in izpadli proti danskemu Odenseju. V finale pokala so se ponovno uvrstili v sezoni 1994\xe2\x80\x9395, tokrat pod vodstvom Boruta Jarca. \xc5\xa0e drugi\xc4\x8d so izgubili, tokrat je bila bolj\xc5\xa1a Mura. V sezoni 1997\xe2\x80\x9398 so igrali v Pokalu Intertoto in zabele\xc5\xbeili prvo zmago v evropskih pokalih. V gosteh so premagali Maccabi Haifa. Po nekaj letih stagnacije je klub do\xc5\xbeivel nov vzpon v sezoni 2002\xe2\x80\x9303. Prvenstvo je kon\xc4\x8dal na drugem mestu in se ponovno uvrstil v finale pokala. Prekletstvo neuspe\xc5\xa1nih nastopov v finalu pokala je bilo premagano v sezoni 2004\xe2\x80\x9305, ko so na doma\xc4\x8di Areni Petrol premagali Gorico. Sezono kasneje se je klub ponovno uvrstil v finale pokala, kjer pa je po streljanju enajstmetrovk izgubil proti Kopru. Konec maja 2006 je klub po dolgih letih zapustil Darko Klari\xc4\x8d. Na izredni skup\xc5\xa1\xc4\x8dini februarja 2007 je bil klub preimenovan v Nogometni klub Celje, po organizacijskih in kardovskih spremembah pa je mesto predsednika prevzel Marjan Vengust. Po neuspe\xc5\xa1ni sezoni 2007\xe2\x80\x9308 je klub zapustil Pavel Pinni , mesto trenerja pa je prevzel Slavi\xc5\xa1a Stojanovi\xc4\x8d , dvakratni prvak z Dom\xc5\xbealami. Sledilo je nekaj sezon, v katerih so Celjani bolj ali manj neuspe\xc5\xa1no naskakovali vrh lestvice. Pred za\xc4\x8detkom sezone 2014/15 je vodenje kluba prevzel Simon Ro\xc5\xbeman. V zadnji \xc4\x8detrtini sezone 2015/16 je vodenje kluba prevzel Robert Pevnik.\n_START_SECTION_\nGrb in klubske barve\n_START_PARAGRAPH_\nGrb NK Celje vsebuje prepoznavne simbole iz zgodovine mesta; zvezde, kot simbol Celjskih grofov in Stari grad. Osnovna barva dresa je kombinacija celjskih barv: dres rumene barve in modre hla\xc4\x8de, rezervna barva dresa je bele barve.\n_START_SECTION_\nStadion\n_START_PARAGRAPH_\nOsrednji objekt NK Celje je Stadion Z\'de\xc5\xbeele v \xc5\xa1portnem parku pod Golovcem. Na stadionu, ki je bil odprt septembra 2003 klub igra prvenstvene, pokalne in mednarodne tekme. Stadion s kapaciteto 13.059 sede\xc5\xbeev je ob otvoritvi veljal za najsodobnej\xc5\xa1i slovenski stadion. Med letoma 2004 in 2008 je bil prizori\xc5\xa1\xc4\x8de doma\xc4\x8dih tekem slovenske nogometne reprezentance. Pred selitvijo pod Golovec je klub do konca osemdesetih igral na Glaziji, kasneje pa na stadionu Skalna klet. Ta je danes osrednji vadbeni center prvega mo\xc5\xa1tva, treningom in tekmam mlaj\xc5\xa1ih selekcij pa je namenjeno igri\xc5\xa1\xc4\x8de z umetno travo na Olimpu.\n_START_SECTION_\nEkipa za sezono 2016/17\n_START_PARAGRAPH_\n|-_NEWLINE_| style="text-align: right;" | 1_NEWLINE_| style="text-align: center;" | _NEWLINE_| style="text-align: center;" | GK_NEWLINE_|Metod Jurhar _NEWLINE_|-_NEWLINE_| style="text-align: right;" | 2_NEWLINE_| style="text-align: center;" | _NEWLINE_| style="text-align: center;" | DF_NEWLINE_|Lan Vidmar _NEWLINE_|-_NEWLINE_| style="text-align: right;" | 4_NEWLINE_| style="text-align: center;" | _NEWLINE_| style="text-align: center;" | DF_NEWLINE_|Josip \xc4\x86alu\xc5\xa1i\xc4\x87 _NEWLINE_|-_NEWLINE_| style="text-align: right;" | 5_NEWLINE_| style="text-align: center;" | _NEWLINE_| style="text-align: center;" | DF_NEWLINE_|Jure Travner _NEWLINE_|-_NEWLINE_| style="text-align: right;" | 6_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Nino Pungar\xc5\xa1ek _NEWLINE_|-_NEWLINE_| style="text-align: right;" | 7_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Deni \xc5\xa0traus _NEWLINE_|-_NEWLINE_| style="text-align: right;" | 8_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Janez Pi\xc5\xa1ek _NEWLINE_|-_NEWLINE_| style="text-align: right;" | 9_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Mitja Lotri\xc4\x8d _NEWLINE_|-_NEWLINE_| style="text-align: right;" | 10_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Jakob Novak _NEWLINE_|-_NEWLINE_| style="text-align: right;" | 11_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Luka Kerin _NEWLINE_|-_NEWLINE_| style="text-align: right;" | 12_NEWLINE_| style="text-align: center;" | _NEWLINE_| style="text-align: center;" | GK_NEWLINE_|Stefan Mo\xc4\x87i\xc4\x87 _NEWLINE_|-_NEWLINE_| style="text-align: right;" | 14_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Ju\xc5\xa1 \xc5\xa0tusej _NEWLINE_|-_NEWLINE_| style="text-align: right;" | 15_NEWLINE_| style="text-align: center;" | _NEWLINE_| style="text-align: center;" | DF_NEWLINE_|Amadej Brecl _NEWLINE_|-_NEWLINE_| style="text-align: right;" | 17_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Lan \xc5\xa0travs _NEWLINE_|-_NEWLINE_| style="text-align: right;" | 19_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Ga\xc5\xa1per Koritnik _NEWLINE_|-_NEWLINE_| style="text-align: right;" | 20_NEWLINE_| style="text-align: center;" | _NEWLINE_| style="text-align: center;" | DF_NEWLINE_|\xc5\xbdan Flis _NEWLINE_|-_NEWLINE_| style="text-align: right;" | 22_NEWLINE_| style="text-align: center;" | _NEWLINE_| style="text-align: center;" | GK_NEWLINE_|Matja\xc5\xbe Rozman _NEWLINE_|-_NEWLINE_| style="text-align: right;" | 23_NEWLINE_| style="text-align: center;" | _NEWLINE_| style="text-align: center;" | MF_NEWLINE_|\xc5\xbdan Benedi\xc4\x8di\xc4\x8d _NEWLINE_|-_NEWLINE_| style="text-align: right;" | 24_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Ivan Bo\xc5\xbei\xc4\x87 _NEWLINE_|-_NEWLINE_| style="text-align: right;" | 29_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Dario Vizinger _NEWLINE_|-_NEWLINE_| style="text-align: right;" | 30_NEWLINE_| style="text-align: center;" | _NEWLINE_| style="text-align: center;" | DF_NEWLINE_|\xc5\xbdan Zaletel _NEWLINE_|-_NEWLINE_| style="text-align: right;" | 44_NEWLINE_| style="text-align: center;" | _NEWLINE_| style="text-align: center;" | FW_NEWLINE_|Stian D\xc5\xbeumhur _NEWLINE_|-_NEWLINE_| style="text-align: right;" | 50_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Rok \xc5\xa0traus _NEWLINE_|-_NEWLINE_| style="text-align: right;" | 50_NEWLINE_| style="text-align: center;" | _NEWLINE_| style="text-align: center;" | MF_NEWLINE_|Rok \xc5\xa0traus _NEWLINE_|-_NEWLINE_| style="text-align: right;" | 92_NEWLINE_| style="text-align: center;" | _NEWLINE_| style="text-align: center;" | DF_NEWLINE_|Tadej Vidmajer |}_NEWLINE_|}_NEWLINE_Vir: NK Celje'